Diari Oficial de la Generalitat Valenciana


Sumari del DOGV 3877, del 14-11-2000 (2000/9031)

ACORD de 6 d'octubre de 2000 de la Comissió Territorial d'Urbanisme de València, relatiu a la modificació de les normes subsidiàries: dotació escolar de Catadau.
-----------------------------------------------------------------------------------------------------------------------------------------------------------------

### Dades del document

Número de DOGV
:   3877

Data del DOGV
:   14-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9031


Data del document
:   06-10-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Catadau
    * pla d'urbanisme

ACORD de 6 d'octubre de 2000 de la Comissió Territorial d'Urbanisme de València, relatiu a la modificació de les normes subsidiàries: dotació escolar de Catadau. [2000/S9031]
  
Vist l'expedient tramés per l'Ajuntament de Catadau referit a la modificació de les normes subsidiàries: dotació escolar, i de conformitat amb els següents,
  
Antecedents de fet
  
Primer. el projecte se sotmeté a informació pública per mitjà d'acord del ple de l'ajuntament. Després del pertinent període d'exposició pública, en el qual no es presentaren al·legacions, s'aprovà provisionalment pel mateix òrgan en data 20 de juny de 2000.
  
Segon. el projecte consta de memòria, data de planejament i plànols d'ordenació.
  
Tercer. l'objecte de la modificació és la creació d'un sòl dotacional d'ús escolar per a instal·lar un institut d'ensenyament de secundària obligatòria (ESO) en una parcel·la de sòl apte per a urbanitzar de propietat municipal.
  
La modificació es justifica en la necessitat d'instal·lar un centre escolar per a la joventut de la població de Catadau i les poblacions pròximes de Llombai i Alfarp. La localització s'ha estudiat principalment perquè foren uns terrenys que s'ubicaren en el centre geogràfic de les tres poblacions anteriors. Es pretén la fàcil accessibilitat del centre, per a la qual cosa s'ha sol·licitat de la Diputació de València que construïsca unes rotondes que milloren l'entrada i l'eixida de l'àrea.
  
Quart. durant la tramitació de l'expedient s'ha sol·licitat informe dels organismes següents:
  
Conselleria de Cultura, Educació i Ciència, sol·licitat amb data 3 de juliol de 2000.
  
Cinqué. Catadau disposa d'unes normes subsidiàries aprovades definitivament per la Comissió Territorial d'Urbanisme en data 28 de març de 1989.
  
Sisé. la comissió informativa de la Comissió Territorial d'Urbanisme de València, en sessió celebrada el 2 d'octubre de 2000 emeté un informe relatiu al projecte que ens ocupa, i compleix així el que disposa l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. la tramitació ha sigut correcta, de conformitat amb el que estableix l'article 38, per remissió del 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. la documentació està completa, a l'efecte del compliment del que disposa l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer. la tramitació de la modificació de les Normes Subsidiàries de Catadau té per objecte qualificar en el planejament municipal, el sòl definit en la modificació, amb un ús docent, a l'efecte de la implantació d'un institut d'educació secundària.
  
L'aprovació de l'esmentada modificació faria que la Conselleria competent en Educació, tramitara davant l'Ajuntament de Catadau la sol·licitud de llicència municipal d'obres, d'acord amb el que estableixen els articles 33.7, 72.3 i 81 de la Llei Reguladora de l'Activitat Urbanística i l'article 169 del Reglament de Planejament i la disposició addicional segona de la Llei de Sòl No Urbanitzable.
  
D'una altra banda el planejament municipal ve obligat a recollir les dotacions supramunicipals que estiguen en fase de projecte, com passa en aquest supòsit ja que l'institut pretén donar el servei públic de l'educació secundària obligatòria, no sols al municipi de Catadau, sinó a diversos municipis limítrofs, i és competència de la Generalitat, i estableix l'article 18.2 del Reglament de Planejament de la Comunitat Valenciana, la necessitat que els béns de domini públic no municipal, queden reflectits en el planejament i inclouen les previsions de construcció de dotacions supramunicipals que estiguen en fase d'execució o de projecte.
  
La verificació del planejament i la compatibilitat amb l'ordenació urbanística i territorial haurà de realitzar-la l'administració local, així com que l'actuació en aquestes obres no convertisquen en solar les parcel·les de l'entorn, ja que en aquest supòsit s'hauria d'optar per un altre procediment per a la tramitació de l'institut.
  
Per això, no s'observen obstacles per a l'aprovació d'aquesta modificació.
  
Quart. la Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de Normes Subsidiàries de municipis de menys de 50.000 habitants, de conformitat amb el que disposen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió celebrada el 6 d'octubre de 2000 adopta el següent acord: aprovar definitivament la modificació de les normes subsidiàries: dotació escolar de Catadau.
  
Contra aquest acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut aquesta notificació.
  
Tot això, sense perjudici que puga exercitar qualsevol altre recurs que estime oportú.
  
València, 6 d'octubre de 2000.- El secretari de la Comissió Territorial d'Urbanisme: José Manuel Palau Navarro.